" Luambo lwa Phara lu buletshedza kha zwipiḓa zwoṱhe zwa ipfi zwine zwa sa tou vha tshipiḓa Diagiramu ya vhutsini na tsini na ya tshikhala tsha vhuṋe. tsha mafhungo o tou bulwaho, zwi katela thounu, luvhilo na volume ya kuṋekedzelwe kwa mafhungo, na kuawetshele na kuimele vhukati ha maipfi.  Hezwi zwiga zwi nga shumiswa u sumba vhupfiwa kha zwine zwa khou ambiwa. U khwaṱhisedzwa ha maṅwe maipfi zwi nga amba u ṱoḓiwa kana u sa ṱoḓiwa ha mahumbulwa. Tshikhala tsha 9.5. Vhukwamani na Tshikhala tsha vhuṋe (Proxemics) vhukonani/vhufunani Lushaka luṅwe na luṅwe lu na maimo o fhambanaho a vhutsini na tsini ha mivhili ho teaho kha vhushaka ho fhambanaho, nahone muthu muṅwe na muṅwe u guda zwikhala hezwi kha lushaka lune a aluwa khalwo. Tshikhala tsha vhuṋe Kha tshaka dza ṋamusi dzi re na mvelele dzo ṱanganelanaho, ndi zwa ndeme u dzhiela nṱha khoudu dza u amba hu sa shumiswi maipfi sa zwine zwa itiswa zwone kha zwigwada zwa mirafho zwo fhambanaho. Musi muthu a so ngo tevhedza ‘tshikhala tsho teaho’, vhathu vha nga pfa vha so ngo dzudzana kana vha vho thoma u ḓitsireledza. Nyito dzavho dzi nga wela na kha u ṱalutshedzela thungo. Tshikhala tsha Matshilisano Hu na zwikhala zwiṋa zwine zwa baḓekanywa na tshaka nṋa khulwane dza vhushaka vhufunani, vhuṋe, matshilisano na tshitshavha. Tshikhala tsha tshitshavha Tshikhala tsha vhufunani 42 cm Vhuimo uvhu ha tshikhala vhukati ha vhathu kanzhi vhu sumba vhushaka ha tsini kana u ḓigeḓa vhukati ha vhathu. Vhu iteesa nga tshifhinga tsha vhukwamani ha vhafunani sa musi vha tshi kuvhatedzana, vha tshi hevhedzana kana vha tshi farana. Tshikhala tsha vhuṋe: 1.2 metres Vhuimo ha tshikhala tsha vhuṋe ‘tsha tsini’ tshi dzhiiwa tshi tshone tsho teesaho kha vhathu vhane vha khou haseledza. Kha tshikhala itshi zwi a leluwa u vhona vhupfiwa ha muṅwe na kutshimbidzele kwawe kwa maṱo, khathihi na luambo lwa muvhili lwoṱhe nga u angaredza. U khaḓana hu nga itea kha tshikhala tsha vhuṋe. Tshikhala tsha Matshilisano 3.6 metres: Itshi ndi tshikhala tsho ḓoweleaho tsha mushumo u si wa vhuṋe, Tsumbo: u shuma noṱhe lufherani luthihi kana kha miṱangano ya zwa matshilisano. Kudzulele na kwone ndi kwa ndeme; vhudavhidzani vhu nga dzhiiwa vhu ha vhushaka ha fomaḽa arali vhudavhidzani/nyambedzano i tshi khou itea ho dzulwa desikeni kana ṱafulani nthihi. U ḓadzisa kha izwi, arali nzudzanyo ya kudzulele yo itwa nga nḓila ine muṅwe a vhonela muṅwe fhasi, zwi ḓiswaho nga muya wa u pfiwa u woṱhe/phenyadziṅwe zwi nga sikea. Kha tshikhala tsha matshilisano, maipfi a tea u vha nṱhanyana nahone u ṱanganya maṱo hu ḓi vha ha ndeme kha vhudavhidzani, zwa sa ralo hu ḓo fhungudzea u vhiga murahu nahone nyambedzano i nga guma. Tshikhala tsha tshitshavha, 7.62 metres: Vhadededzi na zwiambi zwa tshitshavhani vha amba na tshigwada vha kha tshikhala tsha tshitshavha. Kha tshikhala itsho u amba hu sa shumiswi maipfi ho ṋaṋiswaho ho tea u itela uri vhudavhidzani vhu tshimbile zwavhuḓi. Samusi u amba nga maṱo ho ngalangala kha tshikhala itshi ngafhadzo dza zwanḓa dzi tea u shumiswa dzo imela luambo lwa maṱo. U tshimbidza ṱhoho huhulwane hu tea u shumiswa nga muambi na tshitshavha makone a ḓivhaho tshanduko dza luambo dzi teaho u itiwa kha nyimele yo raliho. U pfesesa zwikhala izwi zwi ri thusa uri ri tshile na vhaṅwe nga nḓila i sa shushedziho vhaṅwe nahone yo teaho. Vhathu vha kona u thoma u pfesesa nḓila dzine vhaṅwe vha pfa nga ha vhone, nḓila dzine vha vhona ngayo vhushaka, nahone arali zwo tea, vha lugise vhuḓifari havho u ya nga nyimele. 83 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"